यसको अलि व्याख्या गर्नु आवश्यक छ । लामै कथा छ । यसबारे सङ्क्षिप्तमा भन्छु । हामी केही बुद्धिजीवी र साहित्यकार साथीहरूले, एकथरी नेताहरूले क्रान्ति विसर्जन गरेको र क्रान्तिको कुरा गर्ने अर्का थरीबाट पनि क्रान्ति अघि बढ्ने छाँटकाँट नदेखेपछि, जनयुद्धमा लागेकाहरू सबै सिद्धिएका छैनन्, त्यहाँ क्रान्तिका लागि चिन्तितहरू अझै छन् भन्ने सन्देश, सूचना र चेतनाको संवहन गर्न एउटा मञ्चको अवधारणासहित अङ्ग्रेजीमा अलि बढी जोड दिएर यो वेबसाइट खोलेका हौँ । नेपाली क्रान्तिको चिन्ता गर्ने भाइचारा पार्टीहरूले यहाँका अन्य माध्यमका भ्रमपूर्ण सूचना र समाचारमा भर पर्नु नपरोस् भनेर पनि यसको आवश्यकता बोध गरेका हौँ ।
